感古四首 四
作者：盧仝
朝代：唐

paragraphs: 君莫以富貴，輕忽他年少。
聽我暫話會稽朱太守，正受凍餓時。
索得人家貴傲婦，讀書書史未潤身。
負薪辛苦胝生肘，謂言琴與瑟。
糟糠結長久，不分殺人羽翮成。
臨臨沖天婦嫌醜，□□□□□□□。
其奈一朝太守振羽儀，鄉關晝行衣錦衣。
哀哉舊婦何眉目，新壻隨行向天哭。
寸心金石徒爾爲，杯水庭沙空自覆。
乃知愚婦人，妬忌陰毒心。
唯救眼底事，不思日月深。
等閑取羞死，豈如甘布衾。